ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
საქართველო: შეერთებულ შტატებს არ დაუძალებია ირანთან სავიზო რეჟიმის გამკაცრება ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2013 წლის 11 ივლისი   ავტორი: თინათინ ჟვანია
მინისტრის განცხადებით გადაწყვეტილება დამოუკიდებლად იქნა მიღებული და არ უკავშირდება ამერიკის წუხილს იმის თაობაზე, რომ თბილისი  სანქციების დამრღვევი ირანელი მოქალაქეების თავშესაფრად იქცა.
საქართველოს საგარეო საქმეთა მინისტრი მაია ფანჯიკიძე (ფოტო: საგარეო საქმეთა სამინისრო)
საქართველოს საგარეო საქმეთა მინისტრის განცხადებით გადაწყვეტილება ირანთან უვიზო მიმოსვლოს გაუქმების თაობაზე არ იყო მიღებული ამერიკის შეერთებული შტატების ზეწოლის შედეგად. ადგილობრივი ექსპერტები კი ფიქრობენ, რომ ამას მოჰყვება ირანთან სწრაფად მზარდი ტურისტული და ეკონომიკური კავშირების შესუსტება.
გადაწყვეტილება ძალაში 1 ივლისს შევიდა, „Wall Street Journal“-ში სტატიის გამოქვეყნებიდან 10 დღეში. სტატიაში გამოკვეთილი იყო აშშ მთავრობის შეშფოთება იმის თაობაზე, რომ ირანის მოქალაქეები საქართველოს საერთაშორისო სანქციების გვერდის ასავლელად იყენებდნენ.
საგარეო საქმეთა მინისტრი მაია ფანჯიკიძე  სავიზო რეჟიმის გამკაცრებასა და „Wall Street Journal“ -ში გამოქვეყნებულ სტატიას შორის კავშირს უარყოფს. მისი განცხადებით, გადაწყვეტილება დამოუკიდებლად, მიგრაციის საკითხებზე მომუშავე კომისის მიერ, იქნა მიღებული.
“მიმდინარეობს საემიგრაციო პოლიტიკის შემუშავება, რომელიც აქამდე არ არსებობდა. ახალი გამოწვევები არსებობს, რის გამოც აუცილებელი გახდა ახალი პოლიტიკის შემუშვება. სწორედ ამ კომპლექსური საკითხის ნაწილია ის, რომ დროებით ცალმხრივად შეჩერდა ირანთან უვიზო მიმოსვლა,”- განაცხადა მაია ფანჯიკიძემ.
თეირანთან ურთიერთობის გამოსწორების კუთხით პირველი ნაბიჯები წინა ხელისუფლების მიერ 2010 წელს გადაიდგა. მაშინ, საგარეო საქმეთა სამინისტროში აცხადებდნენ, რომ საქართელო-ირანის ურთიერთობები ქვეყნის მიერ დასახული პრო-დასავლური კურსიდან გადახვევის გარეშე განხორციელდებოდა.
გამარტივებული სავიზო პროცედურების საშუალებით საქართველოსა და ირანის მოქალაქეებს შეეძლოთ ქვეყანაში 45 დღის განმავლობაში ვიზის გარეშე დარჩენა. გამარტივების შემოღება დაემთხვა თბილისში ბიზნეს ფორუმის ჩატარებას, რომელზეც 50-ზე მეტი ირანული კომპანია იყო წარმოდგენილი, მათ შორის სამი ბანკი.
შეთანხმების შედეგად ირანიდან საქართველოში ჩამომსვლელთა რაოდენობა საგრძნობლად გაიზარდა. 2010 წლის მონაცემებით ეს მაჩვენებელი 21 300 ადამიანს შეადგენდა, შარშანდელი მაჩვენებელი კი 89 600 ადამიანს ითვლის. საქართველოს სტატისტიკის ეროვნული სამმართველოს ინფორმაციით, ამავე პერიოდში, ორ ქვეყანას შორის სავაჭრო მოცულობა 70 მილიონი დოლარიდან 118 მილიონამდე გაიზარდა.
„Wall Street Journal“-ში გამოქვეყნებულ სტატიაში ნახსენებია, რომ საქართველოში რეგისტირებული ირანული კომპანიების რიცხვი რამოდენიმე ათეულიდან 1489-მდე გაიზარდა.
სტატიის გამოქვეყნების შემდეგ საქართველოში ამერიკის შეერთებული შტატების საელჩომ განცხადება გაავრცელა.
„ამერიკის შეერთებული შტატების მთავრობა განსაკუთრებულ ყურადღებას უთმობს ირანის მიერ სანქციებისათვის თავის არიდების ყველა მცდელობის აღკვეთას, მათ შორის საქართველოში შესაძლო ბიზნეს-კავშირების საშუალებით… ამ საკითხზე მჭიდროდ ვთანამშრომლობთ ქართველებთან,“ ნათქვამია განცხადებაში.
აქვე აღნიშნულია, რომ „სტატიაში გამოქვეყნებული ზოგიერთი განცხადების საწინააღმდეგოდ, ჩვენ ვხედავთ საქართველოს მთავრობის შეურყეველ ინტერესს, მჭიდრო ურთიერთობა იქონიოს შეერთებულ შტატებთან, აგრეთვე ვხედავთ ძლიერ სურვილს, რომ საქართველომ ევრო-ატლანტიკური ინტეგრაცია გააგრძელოს.“
განცხადებაში ასევე ნათქვამია რომ, შეერთებული შტატების მთავრობის შეშფოთება  „ირანის მიერ საქართველოში სანქციებისათვის თავის არიდების მცდელობების გამო“ გაიზარდა და რომ „წუხილი დღევანდელი მთავრობის ხელისუფლებაში მოსვლამდე იღებს სათავეს.“
21 ივნისს საქართველოს იუსტიციის მინისტრმა თეა წულუკიანმა განაცხადა, რომ მთავრობა მკაცრად აკონტროლებს ირანელი ბიზნესმენების საქმიანობას, რათა უზრუნველყოს დაწესებული სანქციების შესრულება. ამის მაგალითია, რომ ხელისუფლებამ 150-მდე ირანულ კერძო და იურიდიულ პირს საბანკო ანგარიშები გაუყინა.
3 ივლისის პრესს-კონფერენციაზე ბიძინა ივანიშვილს ამ საკითხზე პირდაპირი კომენტარი არ გაუკეთებია, თუმცა აღნიშნა, რომ ხელისუფლება ყველა დაკისრებულ ვალდებულებას ასრულებს.
„ჩვენ ირანთან ვაგრძელებთ მეზობლურ ურთიერთობას. ამავდროულად, ვასრულებთ გაეროს გადაწყვეტილებებს, რომ არავითარი შავი ფული და არავითარი გაუგებარი პროდუქცია, რაზეც ემბარგოა დადებული, არ მოხერხდეს და ჩვენ ტერიტორიაზე არ შემოვიდეს“ – განაცხადა პრემიერმა
ირანის პარლამენტის საგარეო ურთიერთობათა და ეროვნული უსაფრთხოების კომიტეტის თავმჯდომარის მოადგილე მანსურ ჰაყიყათფური უკმაყოფილოა საქართველოს ხელისუფლების მიერ მიღებული გადაწყვეტილებით.
„საქართველოს მთავრობა ცდილობს ასიამოვნოს თავის დასავლელ და ამერიკელ პარტნიორებს და სამაგიეროდ მათი მხრიდან გარკვეული სარგებელი მოიპოვოს,“ – განაცხადა მან 7 ივლისს, და დასძინა, რომ ასეთი ნაბიჯი „უარყოფითად იმოქმედებს“ ორ ქვეყანას შორის არსებულ ურთიერთობებზე.
ფანჯიკიძე აცხადებს, რომ ხელისუფლებას სურს ირანთან მჭიდრო სავაჭრო ურთიერთობების დამყარება, თუმცა ეკონომისტების აზრით უვიზო მიმოსვლის გაუქმება ეჭვგარეშე გამოიწვევს ირანული ინვესტიციების კლებას.
„ეს ძალიან მგრძნობიარე საკითხია და ცალსახა დასკვნებს ვერ გააკეთებ. აქ არის ორი საკითხი. ერთი ის, რომ ირანი არის საქართველოს მთავარი სტრატეგიული პარტნიორის ნომერ პირველი მტერი და მეორე, ეს არის რეგიონალური და ეკონომიკური კონტექსტი. ცხადია, რომ უვიზო მიმოსვლის გაუქმება აისახება ეკომონიკურ აქტიურობაზე და შეამცირებს მის მოცულობას,“ – აცხადებს „საქართველოს რეფორმების ასოციაციის“ თანადამფუძნებელი ელენე ხოშტარია.
„სავიზო რეჟიმის ცალმხრივად გაუქმება ძალიან გაბედული ნაბიჯი იყო, განსაკუთრებით, როდესაც ეს არ იყო ჩვენი სტრატეგიული პარტნიორების კატეგორიული მოთხოვნა. თუმცა, თუ ეს საკითხი მათთან კოორდინირებული იყო, მაშინ ეს სწორი გადაწყვეტილებაა,“ დასძინა მან.
თინა ჟვანია თავისუფალი ჟურნალისტია თბილისში
Click to share on Twitter (Opens in new window)
Click to share on Facebook (Opens in new window)
საქართველოს სამხედრო რეფორმის ხელშეწყობა
სომხეთი სტრატეგიული პარტნიორის არჩევანის წინაშე
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.